open-index/open-wikipedia-markdown huggingface dataset:
Madagascar: A Little Wild

***Madagascar: A Little Wild*** is in Amerikaanske kompjûteranimearre bernesearje mei fantasy-eleminten (pratende bisten). De titel betsjut: "Madagaskar: In Bytsje Wyld". It is de trêde tillefyzjesearje yn it ramt fan 'e ''Madagascar''-franchise. *Madagascar: A Little Wild* is in prequel fan 'e earste film *[[Madagascar (film út 2005)|Madagascar]]*, en folget de fjouwer haadpersoanen Alex, Marty, Melman en Gloria by harren aventoeren as jonge bisten yn en bûten de Central Park Zoo yn New York. De searje is mear as de rest fan 'e franchise rjochte op jongere bern. It earste seizoen fan *Madagascar: A Little Wild* kaam yn septimber 2020 út fia de streamingtsjinsten Hulu en Peacock.

## Produksje
*Madagascar: A Little Wild* waard op 17&nbsp;jannewaris 2020 oankundige. It is de trêde tillefyzjesearje yn it ramt fan 'e ''Madagascar''-franchise, nei *[[The Penguins of Madagascar]]* en *[[All Hail King Julien]]*. De searje waard ûntwikkele troch Dana Starfield, dy't as tillefyzjeprodusint ek de deistige lieding oer de produksje hie. Johanna Stein hie it algemien tafersjoch as útfierend produsint. 

*Madagascar: A Little Wild* wurdt produsearre troch Mainframe Studios y.g.m. DreamWorks Animation Television op basis fan personaazjes dy't betocht binne troch Tom McGrath en Eric Darnell. It earste seizoen kaam yn septimber 2020 beskikber fia de streamingtsjinsten Hulu en Peacock. Mids 2021 binne der trije seizoenen fan 'e searje makke, besteande út yn totaal 19 ôfleverings mei in spyldoer fan 23&nbsp;minuten, mei dêropta in langere lossteande tillefyzjespecial yn it ramt fan Halloween.

## Utgongspunt fan 'e plot
Alex de liuw, Marty de sebra, Melman de sjiraffe en Gloria it nylhoars groeie op as freonen yn 'e dieretún Central Park Zoo yn New York. Se belibje alderhanne aventoeren yn en bûten de dieretún, en leare dêrby eltse kear in wichtige libbensles.

## Rolferdieling

## Seizoenen

## Keppelings om utens
*  Offisjele webside fan ''Madagascar: A Little Wild''
*  Ynformaasje oer ''Madagascar: A Little Wild'' yn 'e Internet Movie Database
Manche

It **departemint Manche** is yn fan de fiif departeminten fan de regio Normandje. De haadstêd fan it departemint is Saint-Lô. It departemint is ferneamd nei It Kanaal, dat yn it Frânsk *la Manche* hjit.

## Skiednis
It departemint ûnstie as ien fan de 83 departeminten yn de Frânske Revolúsje. Oant 1796 wie Coutances de haadstêd fan it departemint. Om't Saint-Lô yn 1944 hast folslein platbombardearre wie, waard Coutances nei de Twadde Wrâldkriich op 'e nij foar in skoftke de prefektuer fan it departemint en dat bleau sa oant Saint-Lô wer opboud wie.

## Geografy
Oanbuorjende departeminten binne Calvados, Orne, Mayenne en Ille-et-Vilaine. Manche wurdt yn it westen, it noarden en it noardeasten omklamme troch It Kanaal. It noardlike part fan it departemint is in skiereilân dat Cotentin hjit. It departemint hat in kust fan 350 kilometer lang.

It UNESCO-wrâlderfgoed Mont Saint-Michel is foar toeristen oer de hiele wrâld bekend. 

## Bestjoerlike yndieling
Manche is te ferdielen yn fjouwer arrondisseminten:

* Avranches
* Cherbourg
* Coutances
* Saint-Lô

De arrondisseminten binne ûnderferdield yn meiïnoar 27 kantons en 446 gemeenten.

## Demografy
Untwikkeling ynwennertal departemint Manche:

Colors=
 id:a value:gray(0.9)
 id:b value:gray(0.7)
 id:c value:rgb(1,1,1)
 id:d value:rgb(0.7,0.8,0.9)
 id:e value:rgb(0.6,0.7,0.8)

ImageSize = width:500 height:373
PlotArea = left:50 bottom:30 top:30 right:30
DateFormat = x.y
Period = from:0 till:325000
TimeAxis = orientation:vertical
AlignBars = justify
ScaleMajor = gridcolor:b increment:25000 start:0
ScaleMinor = gridcolor:a increment:12500 start:0
BackgroundColors = canvas:c

BarData=
 bar:1962 text:1962
 bar:1968 text:1968
 bar:1975 text:1975
 bar:1982 text:1982
 bar:1990 text:1990
 bar:1999 text:1999
 bar:2008 text:2008
 bar:2015 text:2015

PlotData=
 color:d width:20 align:left

 bar:1962 from:0 till: 280526
 bar:1968 from:0 till: 288503
 bar:1975 from:0 till: 293523
 bar:1982 from:0 till: 295472
 bar:1990 from:0 till: 293204
 bar:1999 from:0 till: 292337
 bar:2008 from:0 till: 292282
 bar:2015 from:0 till: 286618

PlotData=

 bar:1962 at: 280526 fontsize:S text: 280.526 shift:(-5,5)
 bar:1968 at: 288503 fontsize:S text: 288.503 shift:(-15,5)
 bar:1975 at: 293523 fontsize:S text: 293.523 shift:(-15,5)
 bar:1982 at: 295472 fontsize:S text: 295.472 shift:(-15,5)
 bar:1990 at: 293204 fontsize:S text: 293.204 shift:(-15,5)
 bar:1999 at: 292337 fontsize:S text: 292.337 shift:(-15,5)
 bar:2008 at: 292282 fontsize:S text: 292.282 shift:(-15,5)
 bar:2015 at: 286618 fontsize:S text: 286.618 shift:(-15,5)



De fiif grutste plakken binne: Cherbourg-en-Cotentin, Saint-Lô, Granville, La Hague en Coutances.

## Ofbylden

FranceNormandieSaintVigorDesMontsPanoramaBocageVirois.jpg|*Kûlissenlânskip*
L'Abbaye du Mont-Saint-Michel, vue du ciel.JPG|*Mont Saint Michel*
Jobourg (Manche) (32365699665).jpg|*Nez de Jobourg*
Extrémité de la Pointe du Roc vue du large (août 2019) 4.JPG|*Ponte du Roc*
FranceNormandieGraignesMaraisCotentin.jpg|*Marais du Cotenting*
Cathédrale Notre-Dame de Coutances (1).jpg|*Katedraal fan Coutances*


## Keppeling om utens
* Prefektuer departemint Manche
Ynternasjonaal Filmfestival fan Stockholm

It **Ynternasjonaal Filmfestival fan Stockholm** (Sweedsk: *Stockholms Filmfestival*) is in filmfestival dat elts jier yn 'e twadde helte fan 'e moanne novimber holden wurdt yn 'e Sweedske haadstêd Stockholm. It evenemint waard foar it earst organisearre yn 1990 en leit him derop ta om it oanbod fan 'e beskikbere films yn Sweden te ferbreedzjen. Dêrta moat in trêdepart fan 'e films dy't foar it Ynternasjonaal Filmfestival fan Stockholm selektearre wurde, it rezjydebút fan in filmmakker wêze. 

Allinne regisseurs dy't minder as trije films makke hawwe, kinne harren wurk meitingje litte nei de wichtichste priis fan it festival, it Brûnzen Hynder (Sweedsk: *Bronshästen*). De bekende Amerikaanske regisseur Quentin Tarantino wûn it Brûnzen Hynder bygelyks twaris: yn 1992 foar *[[Reservoir Dogs (film)|Reservoir Dogs]]* (syn earste film) en yn 1994 foar *[[Pulp Fiction]]* (syn twadde film). 

Dêrnjonken wurde op it Ynternasjonaal Filmfestival fan Stockholm in oeuvrepriis en in publykspriis (foar bêste film) ferjûn. De oeuvrepriis is wûn troch û.o. Dennis Hopper, Quentin Tarantino, Jean Paul Gaultier, Rod Steiger, Elia Kazan, Gena Rowlands, Roman Polanski, Lauren Bacall, Oliver Stone, Lasse Hallström, Susan Sarandon en Francis Ford Coppola. De publykspriis waard bygelyks yn 2007 wûn troch *[[Juno (film)|Juno]]*, yn 2013 troch *[[12 Years a Slave (film)|12 Years a Slave]]* en yn 2017 troch *[[Three Billboards Outside Ebbing, Missouri]]*.

It Ynternasjonaal Filmfestival fan Stockholm organisearret ek in parallel filmfestival foar bern en teenagers, it Juniorfilmfestival fan Stockholm. Dat wol bern en jongerein yn 'e kunde komme litte mei films fan oer de hiele wrâld dy't se oars nea sjen soene. Alle filmfertoanings yn it ramt fan it Juniorfilmfestival binne fergees tagonklik foar eltsenien fan 6 oant 19 jier. Fierders organisearret it Ynternasjonaal Filmfestival fan Stockholm elts jier yn augustus in fiifdeiske Simmerbioskoop yn 'e iepen loft yn it Rålambshovspark yn Stockholm.

## Keppelings om utens
*Offisjele webside fan it Ynternasjonaal Filmfestival fan Stockholm
Eure (departemint)

**Eure** is ien fan de fiif Normandyske departeminten yn it noarden fan Frankryk. De namme is ûntliend oan de rivier de Eure, dy't troch it departemint streamt. 

## Skiednis
Eure is ien fan de 83 departeminten dy't op 4 maart 1790 yn de tiid fan de Frânske Revolúsje stifte binne. Foarhinne hearde Eure by de provinsje Normandje. 

Nei de Slach by Waterloo waard Eure tusken juny 1815 en novimber 1818 beset troch Prusyske troepen.  

Eure wie ien fan de departeminten, wêr't nei de steatsgreep fan Karel Loadewyk Napoleon de needtastân ôfkundige waard om ferset tsjin it post-republikeinske rezjym tefoarren te kommen. 

Yn de Twadde Wrâldkriich waard it departemint by de *[[Operation Overlord]]* yn tsien dagen tiid troch de alliearden befrijd. 

## Geografy
Eure makket diel út fan de regio Normandje en wurdt omklamme troch de departeminten Seine-Maritime, Oise, Val-d'Oise, Yvelines, Eure-et-Loir, Orne en Calvados.

It departemint bestiet út seis mei in soad bosk oerdutsen heechflaktes, dy't trochsnien wurde troch de delte fan de Seine en in stikmannich sydrivieren.  

De hichte fan it gebiet ferskilt fan om en de by it seenivo yn it noarden oant 248 boppe seenivo yn it suden.

## Bestjoerlike yndieling
It departemint Eure is te ferdielen yn 3 arrondisseminten. De arrondisseminten binne ûnder te ferdielen yn meiïnoar 23 kantons en 585 gemeenten.

## Befolkingsûntwikkeling

## Stêden

De grutste plakken yn it departemint wat ynwennertal oanbelanget binne:

## Ofbylden

Les Andelys Blick auf die Seine 08.jpg|*Les Andelys*
Evreux Cathédrale R03.jpg|*Notre-Dame, Évreux*
Gaillon - Chateau 18.jpg|*Château fan Gillon*
Piencourt (Eure) manoir.JPG|*Manoir, Piencourt*
Pont Vieux, Vernon 01 09.jpg|*Alde brêge fan Vernon*


## Keppeling om utens
* Prefektuer Eure
Jacobitsjerke (Wommels)

De **Jacobitsjerke** is in protestantsk tsjerkegebou yn Wommels. Tegearre mei Hidaard foarmet Wommels Protestantske gemeente Wommels-Hidaard.

## Skiednis

De Jacobitsjerke wie fan oarsprong wijd oan Jakobus de Meardere. Fan de âlde 13e-iuwske tsjerke fan dowestien binne resten fan dy stien yn de tsjintwurdige tsjerke werom te finen. Om 1500 hinne waard de tsjerke nei in brân op 'e nij boud. It koer is likernôch 30 jier jonger as it skip. 

De sealtektoer fan de tsjerke waard yn 1862 ferfongen troch de hjoeddeiske toer mei in spits. Fan de âlde toer is it ûnderste diel en de eastlike muorre oant de daksnaad fan it skip bewarre bleaun. Yn de toer út 1862 hinget in liedklok (1494) fan Geert van Wou en in replika fan de troch H. Wegewaert getten klok út 1611, dy't yn 1955 getten is troch Van Bergen út Hilligerlee. It tagongsstek fan it tsjerkhôf komt fan de eardere Sminiastate (1872).

De tsjerke waard yn de jierren 1970 restaurearre. De yn 1873 op de bûtenmuorren oanbrochte pleisterlaach waard doe wer ferwidere; de finsters krigen by dy restauraasje wer stiennen trasearings en de eardere tagongen binne wer sichtber makke. Utsein it reparaasjewurk is de houten kapkonstruksje fan de tsjerke noch oarspronklik. 

## Ynterieur
It protestantske ynterieur fan de tsjerke is geef en wurdt oerdutsen troch in houten tonferwulft. Ut de 17e iuw dateare de preekstoel, trije roubuorden (Duco fan Jongema, Franciscus fan Jongema, Syts fan Camminga) oan de noardwand en trije ûnderkape hearebanken; ien dêrfan út 1677 foar de famylje Van Grovestins. De fiif roubuorden út de 18e iuw yn it koar binne fan de famylje Van Sminia.

## Oargel
It oargel út 1847 waard makke troch Pieter Jans Radersma (1803-1851), dy't doe 17e-iuwske pipen fan in âlder oargel brûkte. Op nijjiersdei 1868 briek der brân út. It oargel waard fannijs opmakke en wizige troch Willem Hardorff. Bakker en Timmenga restaurearre it ynstrumint yn 1922 en feroare op 'e nij de disposysje. Vermeulen restaurearre it oargel yn 1976 en brocht it safolle mooglik werom yn de âlde steat.

## Sjoch ek
* Tomastsjerke (Hidaard)
* Tsjerken yn Fryslân


Herenbank tegen noordwand - Wommels - 20216862 - RCE.jpg|Hearebank tsjin de noardmuorre (1975)
Interieur naar het oosten - Wommels - 20216858 - RCE.jpg|Ynterieur rjochting easten (1975)
Interieur naar het westen - Wommels - 20216860 - RCE.jpg|Ynterieur nei it westen (1975)


## Keppeling om utens
* Orgelsite: disposysje oargel
American Sniper

*''American Sniper'' (boek), in autobiografysk boek fan 'e Amerikaanske slûpskutter Chris Kyle út 2012, dat er skreau y.g.m. ghostwriters Scott McEwen en Jim DeFelice
*''American Sniper'' (film), in Amerikaanske biografyske oarlochsfilm út 2014 op basis fan dat boek, regissearre en produsearre troch Clint Eastwood
Ynternasjonaal Filmfestival fan St. Louis

It **Ynternasjonaal Filmfestival fan St. Louis** (Ingelsk: *St. Louis International Film Festival*), soms ôfkoarte ta **SLIFF**, is in filmfestival dat elts jier yn novimber holden wurdt yn 'e Amerikaanske stêd St. Louis, yn 'e steat Missoery. It tsiendeiske evenemint waard foar de earste kear organisearre yn 1992, doe noch yn april. Yn 1995 waard it ferskood nei novimber. De organisaasje efter it filmfestival neamde himsels yn 2003 om ta Cinema St. Louis. 

Tsjintwurdich wurde op it Ynternasjonaal Filmfestival fan St. Louis elts jier mear 300 films fertoand. Yn 2018 wiene der yn totaal 413 films, wêrûnder 88 lange films, 248 koarte films en 77 dokumintêres, dy't ôfkomstich wiene út 63 lannen en territoaria en troch in publyk fan 28.723 minsken besjoen waarden. De bedoeling fan it evenemint is om sinematografy as in keunstfoarm oan te fiterjen troch de produksje en distribúsje fan films te fasilitearjen.  

Op it Ynternasjonaal Filmfestival fan St. Louis wurde de folgjende prizen ferjûn:
*Emerson Electric Audience Choice Award (in publykspriis foar bêste lange film) 
*Leon Award for Best Documentary (foar bêste dokumintêre)
*Best of Fest Short Film Award (foar bêste koarte film)
*Fox Theatre Emerging Filmmaker Award (foar bêste nije regisseur)
*Emerging Actor Award (foar bêste nije akteur)

## Keppelings om utens
*Offisjele webside fan it Ynternasjonaal Filmfestival fan St. Louis
Eure-et-Loir

It Frânske departemint **Eure-et-Loir** is in departemint yn de regio Centre-Val de Loire. It leit sintraal yn it lân en is ferneamd nei de rivieren de Eure en Loire.

## Geografy
It departemint Eure-et-Loir grinzget yn it noarden oan it departemint Eure, yn it noardeasten oan it departemint Yvelines, yn it easten oan it departemint Essonne, yn it súdeasten oan it departemint Loiret, yn it suden oan it departemint Loir-et-Cher en yn it wêst oan de departeminten Sarthe en Orne.

It grutste diel fan it departemint falt ûnder it lânskip de Beauce, it westen ûnder de Perche. Beide rivieren dêr't it departemint nei ferneamd is hawwe harren boarne yn de Perche. Wylst de Eure yneasten nei it easten oant Chartres streamt en it departemint dan yn it noarden ferlit, ûntwettert de Loire it departemint nei it suden ta.

## Skiednis
It departemint waard op 4 maart 1790 oprjochte út it noardwestlike diel fan de provinsje Orléanais, it easten fan de Perche en in lyts diel fan it Île-de-France. Sûnt 1960 falt it ûnder de regio Centre, dy't yn 2016 de nije namme Centre-Val de Loire krige.
## Bestjoerlike yndieling
It departemint Eur-et-Loir is te ferdielen yn 4 arrondisseminten. De arrondisseminten binne ûnder te ferdielen yn meiïnoar 15 kantons en 365 gemeenten.

## Stêden

De grutste plakken binne: 

## Befolkingsûntwikkeling

## Ofbylden

Chateau de Bonneval - Facing East.JPG|*Château fan Bonneval*
Jardin Maintenon Aqueduc 2015.JPG|*Akwadukt fan Maintenon*
Vallée du ruisseau du Gas.JPG|*Lânskip yn de Beauce*
Gallardon-03.JPG|*Fakwurkhûs yn Gallardon*
L Eure pres de Breuilpont et Merey.jpg|*De Eure*


## Keppeling om utens
* Prefektuer Seine-Maritime
Mary Looman-Struijs

**Mary Looman-Struijs** (Flaardingen, 1953) is in Nederlânske politikus fan de PvdA.

## Karriêre
Foardat Looman de polityk yngie hie se buro dat minsken trainde yn konfliktbehearsking en fierder hie se ek tal fan oare njonkenfunksjes. Se wie ûnder oare foarsitter fan de Iepenbiere Biblioteek fan Smilde en bestjoerslid fan organisaasjes dy't te krijen hawwe mei it ûnderwiis yn  Smilde. 
Om 2002 hinne waard Looman-Struijs wethâlder en lokoboargemaster fan de gemeente Midden-Drenthe dêr't Smilde sûnt 1998 ûnder falt. Yn 2010 kaam der in ein oan har wethâlderwêzen en letter dat jier waard hja hifke oft se waarnimmend boargemaster fan Skarsterlân wurde woe as opfolger fan Bert Kuiper dy't yn febrewaris 2011 mei pensjoen gean soe. Omdat se meidien hie oan in 'assessment' fan Binnenlânske Saken wie bekend dat se boargemaster wurde woe. De gemeente Skarsterlân gie op 1 jannewaris 2014 op yn de nije gemeente De Fryske Marren. Se waard op 1 febrewais 2011 beneamd en wie sadwaande de lêste boargemaster fan Skarsterlân.

## Sjoch ek
* List fan boargemasters fan Skarsterlân
Midseumer Môlnkoier

De **Midseumer Môlnkoier** (Biltsk foar "Midsimmer Molekuier") is in kuiertocht dy't elts jier yn 'e simmer holden wurdt op it Bilt, dat sûnt 2018 in diel fan 'e gemeente De Waadhoeke foarmet. De namme komt fan it feit dat de opbringst fan 'e tocht bestege wurdt oant it ûnderhâld fan 'e monumintale Froubuorstermole, dat de lêste wurkjende histoaryske mole op it Bilt is. Dy mole is ek it begjin- en einpunt fan 'e kuiertocht.

It evenemint waard foar it earst organisearre yn 2016. Yn 2020 gie it oer omreden fan 'e koroanafiruspandemy. Sadwaande fûn op 3&nbsp;july 2021 de fyfde edysje fan 'e tocht plak. Om dat mooglik te meitsjen, wiene likernôch hûndert frijwilligers yn 't spier. It evenemint wurdt sponsore troch pleatslike ûndernimmers.

De Midseumer Môlnkoier liedt de kuierders troch de agraryske plattelânsgebieten fan It Bilt en hjir en dêr ek fan 'e eardere buorgemeenten Ferwerderadiel (no Noardeast-Fryslân) en Ljouwerteradiel (no Ljouwert). De tocht kin ferrûn wurde oer ôfstannen fan 12, 22 en 30&nbsp;kilometer. Behalven fan it lânskip kinne de kuierders ek genietsje fan ferskate optredens dêr't de tocht by lâns fiert. Fierders wurdt ûnderweis iten en drinken útdield. 

## Keppelings om utens
*Offisjele webside fan 'e Midseumer Môlnkoier
Coutances

**Coutances** is in plak en gemeente yn it Frânske departemint Manche yn 'e regio Normandje. De stêd leit op it skiereilân Cotentin op in heuvel, dy't bekroand wurdt mei de Notre-Dame fan Coutances. It is it haadplak fan it arrondissemint Coutances. 

## Skiednis
As haadstêd fan 'e keltyske stamme fan 'e Venelli krige de stêd yn 298 neffens de doetiidske keizer Konstantius Kloarus de namme *Constantia*. Dat barde twa jier nei't it Romeinske Ryk Brittanje werom ferovere hie. De regio, dy't dêrnei *pagus Constantinus* neamd waard, is tsjintwurdich it skiereilân Cotentin.

Wytsings ferneatigen yn 866 it plak en it duorre oant de 11e iuw doe't Geoffroy de Montbray, in striidkammeraat fan Willem de Oermasterer en biskop fan Coutances, de stêd om in nije katedraal wer opboude. Yn 1204 oermastere Filips II Augustus Coutances. De katedraal waard dêrnei yn Frânske styl wer opboud ûnder biskop Hugues de Morville (1208-1238), dy't ek it inisjatyf naam foar de bou fan it hospitaal (*Hôtel-dieu*).

Yn 'e tiid fan 'e godstsjinstkrigen plonderden protestanten de katedraal yn 1562. Hja namen biskop Arthur de Cossé finzen en twongen him om oarsom op in esel mei de sturt yn syn hân troch de stêd te riden. Oant 1569 spriek de biskop fan Coutances rjocht oer de Kanaaleilannen en It Kanaal. 

Coutances waard yn 1944 troch alliearde bombardeminten foar in grut part ferneatige. De katedraal waard foar it kriichsgeweld sparre.

## Befolkingsûntwikkeling

## It besjen wurdich
* De Notre-Dame fan Coutances
* Hôtel de Cussy (tsjintwurdich riedshûs)
* Jardin des Plantes
* Église Saint-Nicolas
* Église Saint-Pierre
* Resten fan in 13e-iuwsk akwadukt
* Lycée Charles-François Lebrun
* Parc L'Évêque, eardere tún fan de biskop mei in iisgrot en in izerhâldende boarne
* Kastiel Gratot, ruïnekompleks op likernôch fjouwer kilometer noardwestlik fan Coutances

## Musea
* Museum Musée Quesnel-Morinière

## Eveneminten
* Alle jierren wurdt it muzykfestival "Jazz sous les pommiers" (Jazz ûnder de appelbeammen) yn Coutances organisearre.

## Ofbylden

Ofbyld:Palais épiscopal de Coutances.jpg|Biskoplik Paleis
Ofbyld:Coutances - Eglise Saint Pierre.jpg|Église Saint-Pierre
Ofbyld:CoutancesHDV.jpg|Hôtel de Cussy
Ofbyld:JSLP2015 01.jpg|Jazz sous les pommiers
Ofbyld:Coutances - Eglise St Nicolas.jpg|Église Saint-Nicolas

## Keppeling om utens
* Tourisme Coutances 
* Jazz sous les pommiers
Hobbit (betsjuttingsside)

"**Hobbit**", "**De Hobbit**" of "**The Hobbit**" hat yn de Wikipedy ferskate betsjuttings:

*hobbit, in soarte mytysk wêzen yn 'e boeken fan J.R.R. Tolkien, sjoch ek: healmling
**[[De Hobbit]]* (oarspronklike Ingelsktalige titel: *The Hobbit*), in roman fan J.R.R. Tolkien út 1937

## Fideospultsjes
*''The Hobbit'' (fideospultsje út 1982), in aventoerefideospultsje út 1982
*''The Hobbit'' (fideospultsje út 2003), in platfoarmfideospultsje út 2003
*, in aksje-aventoerefideospultsje fan Lego út 2014

## Films
*''The Hobbit'' (film út 1966), de ynternasjonale namme foar in Tsjechyske koarte tekenfilm út 1966
*''The Hobbit'' (film út 1977), in Amerikaanske animearre tillefyzjefilm út 1977
*''The Hobbit'' (film út 1985), de ynternasjonale namme foar in Sovjet-Russyske film út 1985
*''The Hobbit'' (filmtrilogy), in trijedielige adaptaasje fan 'e roman fan Tolkien troch regisseur Peter Jackson
***[[The Hobbit: An Unexpected Journey]]*, in Nijseelânsk-Amerikaanske film út 2012
***[[The Hobbit: The Desolation of Smaug]]*, in Nijseelânsk-Amerikaanske film út 2013
***[[The Hobbit: The Battle of the Five Armies]]*, in Nijseelânsk-Amerikaanske film út 2014

## Tillefyzje
*''The Hobbit'' (film út 1977), in Amerikaanske animearre tillefyzjefilm út 1977
**[[Hobitit]]*, in Finske tillefyzjesearje út 1993

## Oar
*hobbit (ienheid), in ynhâldsmjitte dy't histoarysk yn Wales brûkt waard
*Hobbit (merk), in merk koekjes fan Bahlsen
*hobbit (minskeftige), bynamme foar de *Homo floresiensis*, in lytseftige fossile minskeftige ûntdutsen op it Yndonezyske eilân Floares
*AT&T Hobbit, in eksperiminteel mikroprosessorûntwerp fan it Amerikaanske telekombedriuw AT&T
*Honda Hobbit, bynamme fan 'e Honda PA50, in Japansk model brommer
**Syconycteris hobbit*, de wittenskiplike namme foar de moaswâldbluossemflearmûs
Trijehoeksferhâlding

In **trijehoeksferhâlding** is in, yn 'e regel romantyske, relaasje dêr't trije persoanen by belutsen binne. Hoewol't it ferwize kin nei in polyamoreuze relaasje tusken trije minsken, wurdt der ornaris mei ferwiisd nei twa persoanen dy't inoars rivalen binne foar de ûnferdielde romantyske oandacht fan in trêde persoan. Dêrby soene dan bgl. Persoan A en Persoan B it tsjinoar opnimme om 'e leafde te winnen fan Persoan C. It kin lykwols ek oars sitte, bgl. as Persoan A fereale is op Persoan B, dy't sels fereale is op Persoan C, wylst C lykwols gjin romantyske belangstelling hat foar A of B of mar foar ien fan beiden. 

Trijehoeksferhâldings komme in protte foar. Statistysk sjoen moatte de measte minsken yn 'e Westerske wrâld op in stuit yn harren libben wol by sa'n relaasje belutsen west hawwe. Trijehoeksferhâldings foarmje ek in populêr tema foar fiksje, mooglik om't it sa werkenber is, mar perfoarst ek om't it, as it goed beskreaun of werjûn wurdt, in oangripend en dêrom handich narratologysk helpmiddel wêze kin. Faak makket fan in ferhaal in trijehoeksferhâlding diel út, wêrby't de protagonist mei syn antagonist wediverje moat om 'e hân fan syn wiere leafde. Ek komt gauris foar dat nei de protagonist sels stike wurdt troch twa minsken mei sterk útinoar rinnende persoanlikheden, wêrby't de protagonist mar net út 'e rie komme kin wa't hy of sy kieze moat.
Cotentin

**Cotentin** is in skiereilân yn Normandje yn it noardwesten fan Frankryk.

## Geografy
Cotentin heart foar it measte by it departemint Manche, mar yn it easten ek by it departemint Calvados. Yn it suden grinzget it skiereilân oan it lânskip Avranchin om de stêd Avranches hinne, yn it easten oan de krite Bessin. De grutste stêd op it skiereilân is Cherbourg-en-Cotentin, dy't yn it noarden leit. Is is in havenstêd mei likernôch 120.000 ynwenners. Oare plakken dy't op Cotentin lizze binne Coutances, Barfleur, Saint-Lô, Bricquebec, Granville, Barneville-Carteret, Carentan en Valognes.

Op it skiereilân lizze fiif soarten lânskippen:

* La Hague
* Val de Saire
* Côte des Isles
* Plain
* De sompen fan Carentan; tsjintwurdich it regionale natoerpark Marais du Cotentin et du Bessin

Foarhinne wie it skiereilân hast in echt eilân. Allinne in smelle stripe by Lessay ferbûn Cotentin mei it fêstelân. Troch de slûzen dy't boud binne is Cotentin in skiereilân woarn.

Yn it easten fan it skiereilân begjinne mei Utah Beach by Carentan de ynfaazjestrannen fan de Twadde Wrâldkriich. Op 6 juny begun dêr D-Day, it begjin fan de befrijing fan West-Europa.

## Taal
It Normandysk is hast oeral yn Normandje útstoarn, mar hat it op Cotentin noch it langst folholden. Mar ek dêr driget it Cotentinais, de fariant op Cotentin, út te stjerren.

## Wrâlderfgoed
It troch Sébastien Le Prestre de Vauban boude fort fan Saint-Vaast is sûnt july 2008 byskreaun op de list fan it UNESCO-wrâlderfgoed.
Wind

**Wind** is in adresnamme, fan Ingelske komôf, foar immen dy't wenne tichtby in paad, steegje, as dyk. It is it populêrste yn Noard -East Ingelân, foaral yn Newcastle upon Tyne en Sunderland.  De efternamme is lykwols ek populêr yn Nederlân en Denemarken . De efternamme hat ferskate staveringsfoarmen, lykas Waind, Wind, Wynd, Wain en Wean. 

## Oarsprong
Wind komt fan it foar -7e iuwske Aldingelske "gewind". It beskriuwt of in persoan dy't wenne yn in bysûnder winderich gebiet lykas Noard -East Ingelân of in "kronkeljende" (winding) dyk. Yn 'e midsieuske tiden waard Wind mooglik jûn oan in rappe rinner as boadskipper.

De efternamme Wind waard earst fûn yn Lancashire, in seremoniële greefskip yn Noardwest-Ingelân, *Before the reign of John, Windhull gave name to a family, of whom was Edusa, widow of Alan de Windhull, who obtained from that king a summons for her dower against Alan de Windhull, son of the former.* 

## Keppelings om utens
* Nasjonaal Trust, 2007. " Wat betsjutte de statistiken op 'e geografyske lokaasje en sosjaal demografyske tabellen? "
* Census Bureau fan 'e Feriene Steaten (9 maaie 1995).  . Op 25 febrewaris 2008 ophelle.
Eure (rivier)

De Eure is in 229 kilometer lange Frânske rivier. Yn it departemint Orne is de boarne fan de Eure, dy't by Louviers yn de Seine útmûnet. De twa grutste sydrivieren binne de Avre en de Iton. Nei de rivier binne de departeminten Eure en Eur-et-Loir ferneamd. 

De Eure streamt troch trije departeminten:

* Eure (regio Normandje)
* Eure-et-Loir (regio Centre-Val de Loire)
* Orne (regio Normandje)
* Seine-Maritime (regio Normandje)

## Plakken oan de rivier (fan de boarne oant de mûning)
* La Lande-sur-Eure
* Courville-sur-Eure
* Saint-Georges-sur-Eure
* Chartres
* Maintenon
* Nogent-le-Roi
* Dreux
* Marcilly-sur-Eure
* Ézy-sur-Eure
* Ivry-la-Bataille
* Pacy-sur-Eure
* Louviers
* Val-de-Reuil
* Pont-de-l’Arche
* Saint-Pierre-lès-Elbeuf

## Ofbylden

Panorama source eure.jpg|*Boarne by La Lande-sur-Eure*
Landelles Eure moulin Eure-et-Loir France.jpg|*Wettermûne by Landelles*
France Eure et Loir Chartres Bords de l Eure.jpg|*De Eure yn Chartres *
Automne à Croth.jpg|*De Eure by Croth*
Théodore Hersart de la Villemarqué

**Théodore** boarchgreve **Hersart de la Villemarqué** (folút: **Thédore Claude Henri Hersart de la Villemarqué**; Quimperlé, 7&nbsp;july 1815 – dêre, 8&nbsp;desimber 1895) wie in Frânsk taalkundige, letterkundige en publisist fan Bretonsk etnysk komôf. 

## Libben en karriêre
### Jonkheid en komôf
Hersart de la Villemarqué waard yn 1815 berne yn Quimperlé, yn it Frânske departemint Finistère, yn Bretanje. Hy wie in telch út in oerâld aadlik etnysk Bretonsk skaai. Ien fan syn foarâlden wie noch yn it gefolch fan kening Loadewyk&nbsp;IX de Hillige fan Frankryk op krústocht gien, wylst in oaren in striidmaat fan Bertrand du Guesclin west hie, in wichtich Bretonsk legeroanfierder foar de Frânsen yn 'e Hûndertjierrige Oarloch (1337-1453) mei it Keninkryk Ingelân. 

### Karriêre
Hersart de la Villemarqué waard taalkundige en letterkundige en wijde syn libben oan it beljochtsjen en behâlden fan 'e Bretonsktalige literatuer. Dêroer publisearre er yn 1842 bgl. it wurk *Contes populaires des anciens Bretons* ("Folksferhalen fan 'e Alde Bretonnen"), dêr't er by wize fan foarwurd in essay oan tafoege oer de oarsprong fan 'e ridderromans oer Kening Arthur en syn Ridders fan 'e Rûne Tafel. 

Yn syn *Essai sur l'histoire de la langue bretonne* ("Essay oer de Skiednis fan 'e Bretonske Taal"), út 1837, gie Hersart de la Villemarqué yn op 'e Bretonske taalskiednis, wêrmei't er tsjin 'e stream yn roeide yn in tiid dat de Frânske oerheid war die om it Bretonsk en alle oare minderheidstalen yn Frankryk út te rûgjen. Yn *Poèmes des bardes bretons du sixième siècle* ("Gedichten fan Bretonske Barden út 'e Sechstjinde Iuw"), út 1850, beljochte Hersart de la Villemarqué de poëzij fan 'e sechstjinde-iuwske barden fan Bretanje. Yn 1959 ferskynde fan syn hân *La Légende celtique en Irlande, en Cambrie et en Bretagne* ("De Keltyske Leginde yn Ierlân, Wales en Bretanje").

Yn 1851 waard Hersart de la Villemarqué troch Jacob Grimm as korrespondint by de Königlich-Preußische Akademie der Wissenschaften yn Berlyn yntrodusearre, dêr't er yn 1858 in folweardich lid fan waard. Dêrnjonken wie Hersart de la Villemarqué ek lid fan 'e Frânske Académie des Inscriptions et Belles-Lettres yn Parys, in dielorganisaasje fan it Institut de France.

De Bretonske folksferskes dy't Hersart de la Villemarqué yn 1939 sammele yn syn bondel *Barzaz Breiz* wiene lykwols yn oansjenlike mjitte troch him werbewurke, sa't letter saakkundigen op dat mêd fêststelden. Oer it algemien is it wurk fan Hersart de la Villemarqué no efterhelle rekke troch yngeandere stúdzjes oer deselde ûnderwerpen troch lettere taal- en letterkundigen. Dat nimt net wei dat syn wurk foar syn tiid baanbrekkend wie en dat er de grûnslach lei dêr't syn neifolgers op trochbouwe koene. 

### Ferstjerren
Hersart de la Villemarqué kaam yn 1895, yn 'e âlderdom fan 80 jier, te ferstjerren yn it kastiel Keransker yn syn berteplak Quimperlé.
Église Notre-Dame-des-Champs (Avranches)

De **Us-Leaffrouwetsjerke yn 'e Fjilden** (Frânsk: *Église Notre-Dame-des-Champs*) is in monumintaal tsjerkegebou yn Avranches, Frankryk. 

## Skiednis
De âlde Us-Leaffrouwetsjerke yn 'e Fjilden stie lykas de namme oanjout bûten de stêd. Fan dy tige ienfâldige tsjerke binne in foto en in pear 17e-iuwske gravueres bekend. De tsjerke moast renovearre wurde en wie boppedat fierstente lyts woarn. Sadwaande ûntstiene healwei de 19e iuw plannen om in nije tsjerke te bouwen, fral nei't de âlde Andréaskatedraal mei de Frânske Revolúsje ôfbrutsen wie. De arsjitekt Nicolas Théberge, dy't ek parochiaan wie, waard frege om ûntwerpen te meitsjen foar nijbou. 

Op 12 april 1863 waard de earste stien foar de tsjerke lein. Alhoewol't de bou útein sette, wiene der noch in soad fragen. It projekt fan Théberge wie wat de omfang fan 'e nijbou oanbelange tige ambitieus en in soad minsken fregen harren ôf hoe't it jild foar it projekt by inoar sammele wurde moast.  

De plannen brieken folslein mei dy fan 'e ienfâldige tsjerke dy't ferfongen wurde moast. De gemeente en de parochy hiene net genôch jild, fral ek om 't de earder boude Sint-Gervasiustsjerke djoer útfallen wie. Yn 1865 teagen de boargemaster en preester nei Parys om dêr help te freegjen. Dy kaam lang om let yn 1876 en op 13 novimber 1892 koe de tsjerke ynwijd wurde.    

De stadige bou fan 'e tsjerke waard regelmjittich ûnderbrutsen. Yn 1868 ferstoar in 27-jierrige mitsler, dy't fan 'e hichte fan it roasfinster foel, dêr't er oan it wurk wie. De arsjitekt Théberge ferstoar yn 1866. De Earste Wrâldkriich easke de mobilisaasje fan alle wurklju. Pas tusken 1926 en 1927 waarden de tuorren ôfboud, mar de spitsen binne nea foltôge. Ek in aksiale kapel waard net útfierd.

Yn juny 1944 rekke de tsjerke earnstich skeind troch in brân, feroarsake troch de alliearde bombardeminten op 'e stêd. Nei de kriich folge in rekonstruksje en yn febrewaris 1962 waard de tsjerke wer foar de earetsjinst iepene. 

Sûnt 16 febrewaris 2006 is de tsjerke in histoarysk monumint.
Schylger Jutters-Bitter

**Schylger Jutters-Bitter**, is in krûdebitter fan it Waadeilân Skylge (*Schylger* is Skylgersk foar "Terschellinger/Skylger").

De krûdebitter befettet 30% alkohol. It bitterke wurdt de liter ferkocht yn glêzen flessen, oare folumes sitte yn brune stiennen krûken.

De bitter kin puer dronken wurde, mar ek yn kola of kofje.

De drank wurdt makke troch Cranberry Terschelling BV en ferhannele troch West Aleta Drankenhandel b.v. op Skylge.
Genêts

**Genêts** is in Frânske gemeente yn it departemint Manche yn 'e regio Normandje. Genêts makket diel út fan it arrondissemint Avranches.

## Geografy
Genêts leit oan 'e baai fan 'e Mont Saint-Michel en biedt in goed útsicht op 'e baai mei it fûgeleilân Tombelaine en de Mont Saint-Michel. Fanôf it noardlik fan it plak lizzende sânstrân is it mooglik mei te dwaan oan organisearre waadtochten lâns it fûgeleilân nei de Mont Saint-Michel. 

### Untwikkeling befolking

## It besjen wurdich

* Genêts wie eartiids it lêste plak op 'e pylgerroute nei Mont Saint-Michel. Yn dy tiid stiene der mear kapellen en kristlike symboalen yn it plak. Dêrfan binne oerblean de parochytsjerke, in pear weikrusen en de Sint-Annakapel. De 12e-iuwske parochytsjerke fan Genêts is wijd oan Us-Leaffrou (Notre-Dame) en ek oan Sint-Sebastiaan. 
* Tombelaine is in rots yn 'e see dat by Genêts heart. Eigner fan it ornitologysk reservaat is de Frânske steat.
* Le bec d'Andaine is it startpunt foar it oerstekken fan 'e baai nei it fûgeleilân Tombelaine of Mont Saint-Michel. Ek beafearten nei de abdij begjinne fan dit punt.
Aldersielen

**Aldersielen** is is in betinkingsdei út 'e roomsk-katolike tradysje fan it Westersk kristendom. Dizze hjeldei falt op 2&nbsp;novimber, de deis nei Alderheljen, dêr't it nau mei ferbûn is. Op Aldersielen wurde de ferstoarnen betocht en wurdt in rekwiëmmis opdroegen. De djipdrôven lizze blommen op it grêf fan dejinge(n) dy't se betinke wolle. Neffens de roomske tradysje is Aldersielen in dei om spesjaal te bidden foar alle sielen dy't noch net opgien binne nei de himel, mar noch harren wrâldske sûnden fuortbrâne yn it faaiefjoer.

As Aldersielen op in snein falt, hat de hjeldei altyd foarrang op 'e sneinske liturgy. 

Yn in protte parochys yn Nederlân is it gebrûklik dat der yn 'e tsjerke in krúske ophongen wurdt as der in parochiaan komt te ferstjerren. By de earstfolgjende Aldersielen komme de djipdrôven fan dy persoan dan yn 'e tsjerke om dat krúske yn ûntfangst te nimmen. 

Aldersielen fynt syn oarsprong yn 'e benediktiner kleastertradysjes fan 'e Abdij fan Cluny, dêr't Odilo fan Cluny dizze hjeldei yn it jier 998 foar it earst fiere liet. De namme 'Aldersielen' stammet út 'e trettjinde iuw. 

Behalven yn 'e Roomsk-Katolike Tsjerke wurdt Aldersielen ek fierd yn 'e Eastersk-katolike tsjerken. Yn 'e Anglikaanske Tsjerke is de fiering opsjoneel. Yn it lutheranisme is Aldersielen mei Alderheljen ferraand ta ien hjeldei. It metodisme beskôget alle kristlike ferstoarnen as hilligen, en dy wurde troch metodisten dêrom betocht op Alderheljen ynstee fan Aldersielen. Yn it kalvinisme wurde Aldersielen en Alderheljen net fan âlds net fierd, mar tsjintwurdich wurdt der, alteast yn 'e kontekst fan 'e Protestantske Tsjerke yn Nederlân (PKN), hieltyd mear omtinken oan jûn, al binne it noch altyd gjin offisjele hjeldagen.

## Sjoch ek
*Alderheljen
*Dei fan de Deaden
*Halloween
Ynternasjonaal Filmfestival fan Gijón

It **Ynternasjonaal Filmfestival fan Gijón** (Spaansk: *Festival Internacional de Cine de Gijón*; Astuerysk: *Festival Internacional de Cine de Xixón*; ôfkoarte ta FICXixón) is in filmfestival dat elts jier yn novimber holden wurdt yn 'e Spaanske stêd Gijón (Astuerysk: *Xixón*), yn 'e autonome mienskip Astuerje. It evenemint waard foar it earst organisearre yn 1963, en wie oarspronklik rjochte op bernefilms en berneprogramma's op 'e tillefyzje. It Ynternasjonaal Filmfestival fan Gijón is bedoeld om 'e Astueryske filmyndustry oan te fiterjen. 

## Skiednis
It Ynternasjonaal Filmfestival fan Gijón waard foar it earst holden yn 1963, op inisjatyf fan 'e gemeenteried fan Gijón y.g.m. de sparbank Caja de Ahorros de Asturias (Cajastur). Neitiid beävensearre de gemeenteried de organisaasje fan it festival, wylst Cajastur it barren finansierde. 

Yn 't earstoan hiet it evenemint Ynternasjonale Wedstryd foar Bernefilms en Bernetillefyzje (Spaansk: *Certamen Internacional de Cine y TV Infantil*). De folgjende jierren bleau dy namme fierhinne beholden, allinne waard it doe de Ynternasjonale Wedstryd foar Films en Tillefyzje foar Bern (*Certamen Internacional de Cine y TV para la Infancia*) neamd. Yn 1969 liet men it lêste part falle, sadat it de Wedstryd foar Films en Tillefyzje waard. Dy namme hold it festival oant en mei 1976.

Yn 1977 en 1978 waard it evenemint de Ynternasjonale Filmwedstryd foar Bern en de Jongerein (*Certamen Internacional de Cine para la Infancia y la Juventud*) neamd. Dêrnei krige it wer de namme it dy't fan 1969 oant 1976 hân hie. Yn 1986 begûn it evenemint de tekst 'Ynternasjonaal Filmfestival fan Gijón' foar syn eigentlike namme te setten, en yn 1988 waard it festival dêr formeel ta omneamd. 

Yn maaie 1996 waard de Entidad Mercantil Artistico-Musical Teatro Municipal Jovellanos de Gijón S.A. oprjochte, dy't de organisaasje fan it festival oernaam fan 'e gemeenteried. Dy stifting waard letter omneamd ta it minder bombidige Divertia S.A. 

## Prizen
Op it Ynternasjonaal Filmfestival fan Gijón wurde ferskate prizen útrikt. De winners dêrfan wurde útornearre troch in ynternasjonale faksjuery fan fiif of mear lju út 'e filmyndustry, in jongereinsjuery fan 50 persoanen fan tusken de 17 en 26 jier, en, sûnt 2005, in sjuery besteande út leden fan 'e Ynternasjonale Federaasje fan Filmkritisy (FIPRESCI).

## Keppelings om utens
*Offisjele webside fan it Ynternasjonaal Filmfestival fan Gijón
Argentan

**Argentan** is in lytse stêd en gemeente yn it Frânske departemint Orne yn 'e regio Normandje. De bewenners wurde *Argentanais* neamd. It plak is haadplak fan it arrondissemint Argentan.

Argentan leit oan 'e noardlike kant fan 'e Orne. De tichtst bylizzende stêd is Alençon, dat súdlik fan Argentan leit. Argentan is de tagongspoarte fan it Regionale Natoerpark Normandie-Maine. De nulmeridiaan rint troch Argentan en in stien oan 'e westlike yngong fan 'e stêd jout it plak oan.

## Untwikkeling befolking

## Skiednis

Argentan waard yn in delte fan 'e Orne stifte. Yn 'e antike tiid hiet it plak *Vagoritum*. As Gallo-Romeinske stêd krige Argentan yn 'e midsiuwsen jimmeroan mear betsjutting. Mei de komst fan 'e Wytsings waard Argentan ûnderdiel fan Normandje. De hiele midsiuwen troch hie de stêd slim te lijen fan 'e striid tusken Ingelân en Frankryk. De stêd waard ferskillende kearen oermastere en ferneatige. Minister Jean Baptiste Colbert makke yn 'e tiid fan 'e Sinnekening fan Argentan in sintrum foar it meitsjen fan kant en dêrmei waard de stêd in konkurrint fan Alençon.  

By de Slach om Ingelân spile Argentan tusken july 1940 en maart 1941 in rol, om't de Stukas fan 'e Dútsers dêrby gebrûk makken fan it noardlik lizzende fleanfjild by Sévigny. Op 5 juny 1944 waard de stêd bombardearre. Allinne it stedsdiel Saint-Martin bleau frij fan 'e bombardeminten. Sûnt 15 augustus stiene de Amerikanen foar Argentan en pas op 20 augustus folge de befrijing. By de striid waard Argentan foar 80% ferneatige.

## It besjen wurdich
* Donjon fan Argentan, resten fan 'e stedsmuorre en de midiuswke Tour Marguerite
* It slot út 'e 14e iuw; tsjintwurdich Paleis fan Justysje mei de Sint-Nikolaaskapel (Rue des Anciens Combattants)
* Église Saint Martin (Rue Saint-Martin, 15e-16e iuw)
* Église Saint Germain (Rue Saint-Germain, 15e–18e iuw)
* Chapelle Saint Roch (Chemin de Saint-Roch))

## Musea
* Maison des dentelles (Kantmuseum), Rue de la Noe
* Musée Fernand Léger (museum fan de keunstner Fernand Léger), rue de l'Hôtel de Ville
Sarthe (rivier)

De Sarthe is in rivier yn Frankryk.

De boarne fan de rivier is yn de heuvels fan de Perche. Noardlik fan Angers rint er gear mei de Mayenne. Fanôf dat plak hjit de rivier de Maine.    

De Sarthe streamt troch trije departeminten:

* Orne (Normandje)
* Sarthe (Lân fan de Loire)
* Maine-et-Loire (Lân fan de Loire)

Yn de Sarthe lizze 20 slûzen. De Sarthe is fanôf de Barrage d'Enfer yn Le Mans oer in lingte fan 132 kilometer oant it gearrinnen mei de Mayenne te befarren. 

## Plakken oan de rivier
* Alençon 
* Fresnay-sur-Sarthe
* Le Mans 
* La Suze-sur-Sarthe 
* Sablé-sur-Sarthe
* Châteauneuf-sur-Sarthe

## Sydrivieren

## Ofbylden


Beaumont-sur-Sarthe (Sarthe) La Sarthe et le vieux pont (02).jpg|*Beaumont-sur-Sarthe*
72338-Moulin.jpg|*Wettermûne by Souillé*
Pont Gambetta et Saint-Benoit.jpg|*Le Mans*
La Suze-sur-Sarthe - Vue depuis le pont 2 (2012).JPG|*Suze-sur-Sarthe*
Juigné-sur-Sarthe - Vue générale (2011).jpg|*Juigné-sur-Sarthe*
Markus (usurpator)

**Markus**  (stoarn 406) wie in usurpator dy't yn 406 útroppen waard ta Romeinsk keizer yn Brittanje. Hy waard letter dat jier fermoarde as gefolch fan in nije opstân fan it leger. Fan dizze keizer is net folle bekend. De skreaune boarnen binne koart oer him en wat letter histoarisy oer Markus skriuwe bestiet meast út oannames.

## Libben
Markus wie offisier by it leger yn ‘e Romeinske provinsje Britannia doe’t er yn de rin fan 406 troch  it leger ta keizer útroppen waard, mooglik yn 'e simmer. 

Wat no de krekte reden west hat foar syn ferheffing is foar ferskate histoarisy ûnderwerp fan diskusje. Lykwols bestiet gjin ferskil fan mening dat de opstân fan it leger rjochte wie tsjin de westlike oerbefelhawwer Stilicho.

Fan Markus is inkeld bekend dat syn bewâld it leger yn Britannia net nei it sin wie, en hy waard dêrom al gau fermoarde en ferfongen troch in oare usurpator, Gratianus.  De dea fan Markus wie om-ende-by oktober 406. 

## Histoaryske oannames
Wylst histoarikus J.B. Bury fermoede dat de rebûlje fan de Britske legioenen yn 406 benammen rjochte wie tsjin Stilicho  assosjearje eardere boarnen (Olympiodorus fan Theben, Sosimus en Orosius) de rebûlje mei de Barbaarske ynfallen yn Galje en Itaalje, benamen troch de Fandaalske en Alaanske-stammen dy't de Ryngrins oerstutsen (de Rynoerstek). De Rynoerstek waard troch Prosper fan Aquitaine (390-460) datearre  op 31 desimber 406.  It debat fan moderne histoarisy hat him rjochte op de fraach oft dit barren de trigger wie foar de opstân. Histoarisy lykas N.H. Baynes  en M. Kulikowski  stelle dat de usurpaty fan Markus it gefolch wie fan de Rynoerstek, en dêrom earder datearre wurde moat, namentlik op 31 desimber 405. Oaren lykwols, lykas F. Paschoud  en Anthony Birley  gean  der fanút dat de datum fan Prosper wol kloppet, en dat in oar barren yn Galje de opstân feroarsake, en mooglik ferban hald mei in ynfal troch Barbaren yn Galje fanút Itaalje, nei alle gedachten in part fan it leger fan Radagaisus dy't Itaalje yn 405/6 binnenfoel. 

## Oar
Yn it pseudohistoaryske wurk fan Geoffrey fan Monmouth *de Historia Regum Britanniae*, wurdt in Gracianus Municeps neamd dy't de troan fan Grut-Brittanje stellen hie fan kening Dionotus. Nei alle gedachten hat hy dizze personaazjes basearre op de histoaryske Gratianus en Markus.

## Boarnen
Brig o' Doon

De **Brig o' Doon** (Skotsk foar "Brêge fan 'e Doon"), soms ek de **Auld Brig** ("Alde Brêge") of de **Auld Brig o' Doon** neamd, en yn it Ingelsk **Old Bridge of Doon**, is in tige pittoreske Let-Midsiuwske brêge oer de rivier de Doon by it doarp Alloway, yn it greefskip Ayrshire yn súdwestlik Skotlân. It is in fêste brêge, dy't sa smel is dat der inkeld fuotgongers en eventueel fytsers en ruters oer kinne. De Brig o' Doon is hat in monumintale Category A-status.

## Beskriuwing
De Brig o' Doon is in bôgebrêge dy't op it mulpunt 7,9&nbsp;m heech is, rekkene fan it wetteroerflak ôf fan 'e derûndertroch streamende rivier de Doon. De brêge hat in lingte fan 22&nbsp;m. Troch it grutte tal restauraasjes en reparaasjes dat de brêge troch de iuwen hinne ûndergien hat, binne der in protte ferskillende soarten en stilen fan stien yn 'e Brig o' Doon ferwurke.

## Skiednis
De Brig o' Doon is nei alle gedachten boud yn 'e iere fyftjinde iuw, hoewol't dêr gjin dokumintêr bewiismateriaal fan bewarre bleaun is. Neffens arsjitekturaal histoarikus John R. Hume soe de brêge boud wêze yn opdracht fan James Kennedy, in biskop fan Dunkeld en St Andrews, dy't yn 1465 kaam te ferstjerren. De earste fermelding fan 'e Brig o' Doon yn in histoaryske boarne datearret lykwols pas út 1512. 

Tsjin 1593 waard de steat fan 'e brêge omskreaun as "ferrinnewearre". Troch de jierren hinne is de Brig o' Doon withoefolle kearen restaurearre, de lêste kear yn 1978. 

Om it tanimmende ferkear te skewielen waard yn 1816 streamôf de New Bridge of Doon boud, dêr't ek hynder-en-weinen oerhinne koene. De âlde Brig o' Doon waard doe troch de lokale oerheid oan it ynhierde boubedriuw ferkocht om sloopt te wurden, sadat de stien op 'e nij brûkt wurde koe. Dêr kaam ferset tsjin ûnder de pleatslike befolking, en der waard in ynsammelingsaksje holden, sadat de âlde brêge weromkocht en beholden wurde koe. 

De Brig o' Doon stiet ôfbylde op 'e £5-bankbiljetten fan 'e papierjildsearjes dy't yn 2007 en 2016 útjûn waarden troch de Bank fan Skotlân, yn 'e mande mei it stânbyld fan dichter Robert Burns, dat yn Dumfries stiet.

## Yn 'e literatuer
De Brig o' Doon komt as dekôr foar yn it lêste kûplet fan it bekende gedicht *[[Tam o' Shanter (gedicht)|Tam o' Shanter]]*, fan Robert Burns, de nasjonale bard fan Skotlân. Dêryn is Tam op in hynder op 'e flecht foar Nannie de heks. Hy kin nauwerneed oan har ûntkomme troch de Brig o' Doon te brûken om 'e rivier oer te stekken, mei't heksen net oer streamend wetter hinne kinne. Nannie wit noch krekt de sturt fan Tam syn hynder fêst te gripen, mar troch de faasje fan 'e rit komt dy los: "*The carlin caught her by the rump en left puir Meg wi' scarce a stump.*"
PC 2021

De **[[PC]] fan [[2021]]** waard op woansdei 4 augustus ferkeatst. It wie neffens de nûmering fan 'e PC-organisaasje de 168e edysje fan it evenemint (hoewol't de 167e edysje, yn 2020, eins net spile wie omreden fan 'e koroanafiruspandemy). It evenemint fûn plak by sinneskynwaar ôfwiksele mei wat lichte bewolktens. Der hearsken oangename temperatueren. Oan 'e talitting fan publyk wiene beheinings steld y.f.m. de noch altyd hearskjende koroanapandemy. De winners fan 'e PC 2021 wiene Gert-Anne van der Bos fan Mantgum, Taeke Triemstra fan Sint-Jabik en Erwin Zijlstra fan Easterlittens. Erwin Zijlstra waard ta kening keazen.

## Koroanabeheinings
Yn it ramt fan 'e noch altyd hearskjende koroanafiruspandemy gouwen der by de PC fan 2021 in protte maatregels dy't fersprieding fan it firus foarkomme moasten. Sa wie de tagong beheind ta in publyk fan krapoan 5.000 minsken, wylst oare jierren altyd tusken de 8.500 en 9.000 belangstellenden op it Sjûkelân talitten waarden. Alle oanwêzigen waarden fierders strang kontrolearre en moasten oan 'e hân fan in QR-koade oantoane dat se òf folslein faksinearre wiene, òf dat se maksimaal 24&nbsp;oeren foar it begjin fan 'e PC op koroana test wiene, mei negatyf resultaat. 

Eins hie it sa wêze moatten dat lju dy't net oer sa'n (boppedat funksjonearjende) QR-koade beskikten, net talitten waarden. Mar de organisaasje striek de hân oer it hert foar in stikmannich âldere keatsfans mei in útprinte QR-koade (om't se net oer mobile tillefoan beskikten) dy't troch de scanapparatuer net oppikt waard. Ek inkele Belgen mei in yn Nederlân eins net jildige Belgyske QR-koade waarden dochs talitten. Foar lju dy't wol fuortstjoerd waarden, wie yn Grand Café De Doelen, oan 'e Bredepleats, in trijekoppige helpdesk ynrjochte om te besykjen it spul dochs noch op 'e rails te krijen.

## Earste list

## Twadde list

## Heale finale

## Finale